”It's beginning to look a lot like Christmas”. Det kan man meget let blive fristet til at synge. Men det er marts – en kold måned, som nu bliver endnu koldere. Tirsdag klokken 21 lyder den koldeste måling på otte frostgrader i Aalborg, hvor der er klart vejr, oplyser vagthavende meteorolog ved DMI, Pernille Hansen. Dog vil temperaturen komme til at falde til under 10 frostgrader. Og allerede tirsdag, klokken 22:45, er der målt temperaturer helt ned til 13 frostgrader i Vrå og 11 frostgrader i Brønderslev, hvor bilerne skøjterne rundt. Det erfarer TV2 Nord. -	Der er generelt isglatte veje i regionen, da solen har smeltet en stor del af sneen i løbet af dagen, siger vagthavende meteorolog ved DMI. Morgentrafikken kan blive påvirket Dog går der ikke lang tid, før en ny byge kan anes i horisonten. For hen på natten og i de tidligere morgentimer kommer en linje af byger fra nordvest og rammer kysten og trækker ind over regionen. - Her kan falde mellem to og 10 cm sne i regionen til dem, som allerede har fået, til ud på eftermiddagen ved 15-16 tiden. - Der vil være sneglatte veje, så plovene skal på arbejde igen. Morgentrafikken bliver højest sandsynligt påvirket, siger vagthavende meteorolog ved DMI, Pernille Hansen

Opsummering:
Hvis du syntes tirsdag var kold, vil du synes onsdag er frysende. Her er seneste melding fra DMI om vejret i Nordjylland.